गैंगस्टर एक्ट में 4 साल की सजा हुई थी; 11 राज्यों में ओले-बारिश का अलर्ट
Dainik Bhaskar Morning News and Latest Headlines; Here are today's top stories for you On Dainik Bhaskar. बसपा सांसद अफजाल अंसारी की संसद सदस्यता खत्म, शनिवार को 4 साल की सजा सुनाई गई थी, श्रीकृष्ण जन्मस्थान-शाही ईदगाह जमीन विवाद: इलाहाबाद HC ने वक्फ बोर्ड की याचिका लौटाई, मथुरा कोर्ट को नए सिरे से सुनवाई के आदेश
नमस्कार, 
लोकसभा सचिवालय ने उत्तर प्रदेश के गाजीपुर से बसपा सांसद अफजाल अंसारी की संसद सदस्यता रद्द कर दी है। 3 दिन पहले गाजीपुर की MP/MLA कोर्ट ने अफजाल को गैंगस्टर एक्ट में 4 साल की सजा सुनाई थी। अफजाल के भाई माफिया मुख्तार अंसारी को भी इसी मामले में 10 साल की सजा हुई है।
उधर, 11 राज्यों को मंगलवार तक बारिश और ओलों से राहत नहीं मिलेगी। मौसम विभाग ने इन राज्यों में 2 और 3 मई को भारी बारिश और ओले का अलर्ट जारी किया है। राजस्थान, मध्य प्रदेश, छत्तीसगढ़ उत्तराखंड, दिल्ली, चंडीगढ़ और हरियाणा में बारिश के साथ ओले गिरेंगे। वहीं अरुणाचल, असम, मेघालय, आंध्र प्रदेश, कर्नाटक, तमिलनाडु, पुडुचेरी और केरल में भारी बारिश का अनुमान है।
आज के प्रमुख इवेंट्स, जिन पर रहेगी नजर
5 बड़ी खबरें, जो आपको अपडेट रखेंगी...
1. अफजाल अंसारी की संसद सदस्यता खत्म, जनता ने 5 बार विधायक और 2 बार सांसद चुना
अफजाल अंसारी ने 2019 गाजीपुर लोकसभा सीट से गठबंधन के बसपा उम्मीदवार के तौर पर चुनाव लड़ा था। उसने BJP प्रत्याशी और उस समय के केंद्रीय मंत्री मनोज सिन्हा को 1 लाख 19 हजारा वोटों से हराया था। इससे पहले वह साल 2004 में पहली बार सांसद चुना गया। अफजाल ने साल 1985 में पहली बार विधानसभा का चुनाव लड़ा और जीत हासिल की थी, वह 5 बार विधायक भी रहा।
अंसारी बंधुओं पर 29 नवंबर 2005 को गाजीपुर की मुहम्मदाबाद सीट से BJP विधायक कृष्णानंद राय की हत्या और 1997 में वाराणसी के व्यापारी नंद किशोर रूंगटा के अपहरण और हत्या के मामले में UP गैंगस्टर्स एक्ट के तहत मामला दर्ज किया गया था। 2005 में भाजपा विधायक कृष्णानंद राय सहित कुल 7 लोगों की हत्या कर दी गई थी। 2007 में गैंगेस्टर एक्ट के तहत केस दर्ज हुआ था।
पढ़ें पूरी खबर...
2. सुलह की गुंजाइश नहीं, तो SC तलाक मंजूर करेगा, 6 महीने के इंतजार की अनिवार्यता खत्म
अगर पति-पत्नी के रिश्ते टूट चुके हों और सुलह की गुंजाइश ही न बची हो, तो तलाक के लिए 6 महीने का इंतजार नहीं करना होगा। सुप्रीम कोर्ट की 5 जजों की संवैधानिक बेंच ने तलाक को लेकर सुनाए फैसले में इंतजार की अनिवार्यता खत्म कर दी है। अब सुप्रीम कोर्ट किसी भी पति-पत्नी को बिना फैमिली कोर्ट गए सीधा तलाक मंजूर कर सकता है।
कोर्ट ने वे फैक्टर्स तय किए हैं जिनके आधार पर शादी को सुलह की संभावना से परे माना जा सकेगा। कोर्ट यह भी सुनिश्चित करेगा कि पति-पत्नी के बीच बराबरी कैसे रहेगी। इसमें मेंटेनेंस, एलिमनी और बच्चों की कस्टडी शामिल है। 6 महीने का वेटिंग पीरियड खत्म होने पर राष्ट्रीय महिला आयोग (NCW) ने खुशी जताई है। NCW का कहना है कि ये फैसला महिलाओं को जीवन में आगे बढ़ने का मौका देगा।
पढ़ें पूरी खबर...
3. 11 राज्यों में ओले-बारिश का अलर्ट, केदारनाथ-बद्रीनाथ में बर्फबारी, चार धाम यात्रा रोकी
दिल्ली NCR, हरियाणा-पंजाब में तापमान सामान्य से 9-10 डिग्री सेल्सियस कम है। 3 मई तक ऐसा ही रहेगा, इसके बाद तापमान 3-5 डिग्री सेल्सियस बढ़ सकता है। दिल्ली में बीते दिन न्यूनतम तापमान 19.6 डिग्री और अधिकतम तापमान 26.1 डिग्री सेल्सियस दर्ज किया गया। इधर, केदारनाथ और बद्रीनाथ धाम में भारी बारिश और बर्फबारी की वजह से चार धाम यात्रा श्रीनगर में ही रोक दी गई है।
केदारनाथ धाम में पिछले 13 दिनों से रुक-रुक कर बर्फबारी हो रही है। धाम में हिमपात का सिलसिला 18 अप्रैल से शुरू हुआ था। अगले 2 दिनों में पूरे उत्तर पश्चिमी भारत में बारिश होती रहेगी। जम्मू-कश्मीर, हिमाचल, उत्तराखंड के लिए तेज बारिश का अलर्ट है। दिल्ली में अधिकतम तापमान इस मौसम के औसत तापमान से 10 डिग्री कम यानी 28.7 डिग्री सेल्सियस दर्ज किया गया है। ​​​​​
पढ़ें पूरी खबर...
4. एशिया कप कैंसिल हो सकता है, दावा- PAK के बिना भारत 5 देशों का टूर्नामेंट कराएगा
इस साल सितंबर में पाकिस्तान में होने वाला एशिया कप क्रिकेट टूर्नामेंट कैंसिल हो सकता है। यह दावा पाकिस्तान क्रिकेट बोर्ड के हवाले से पाकिस्तानी वेबसाइट 'पाकिस्तान क्रिकेट' ने किया है। दावे के मुताबिक, एशिया कप कैंसिल होने के बाद BCCI पांच देशों के टूर्नामेंट का आयोजन कर सकता है। जिसमें पाकिस्तान को छोड़कर एशिया की अन्य सभी टीमें हिस्सा ले सकती हैं।
हालांकि पाकिस्तान क्रिकेट बोर्ड के एक अफसर ने इसे अफवाह बताया। उन्होंने कहा कि इस पर अभी कोई फैसला नहीं हुआ है। ICC के कैलेंडर में 2023 में होने वाले एशिया कप की मेजबानी पाकिस्तान को दी गई है। BCCI ने कैलेंडर जारी होते ही यह साफ कर दिया था कि भारतीय टीम खेलने के लिए पाकिस्तान नहीं जाएगी। BCCI ने एशिया कप किसी न्यूट्रल वेन्यू पर कराने को कहा है।
पढ़ें पूरी खबर...
5. अफगानिस्तान क्राइसिस पर कतर में UN की मीटिंग, लेकिन तालिबान को नहीं बुलाया गया
यूनाइटेड नेशन्स ने कतर की राजधानी दोहा में अफगानिस्तान क्राइसिस पर समिट चल रही है। 1 से 2 मई तक चलने वाली समिट में अमेरिका,रूस, पाकिस्तान और चीन के अलावा कतर भी हिस्सा ले रहा है। हालांकि जिस मुल्क की मुश्किलों पर यह समिट हो रही है, उसका ही कोई प्रतिनिधि इसमें शामिल नहीं होगा। तालिबानी हूकूमत वाली अफगानिस्तान सरकार को मीटिंग में नहीं बुलाया गया है।
मीटिंग का मकसद ये है कि किस तरह अफगान महिलाओं और लड़कियों को शिक्षा और काम के अधिकार दिलाए जाएं। मीटिंग में UN ने उन देशों को इनवाइट किया है, जो किसी न किसी तौर पर अफगानिस्तान मामले से सीधे तौर पर जुड़े हैं। इसके अलावा उन संगठनों को भी समिट में बुलाया गया है जो अफगानिस्तान को सबसे ज्यादा आर्थिक मदद देते हैं। 25 मेंबर्स मीटिंग में शामिल हैं।
पढ़ें पूरी खबर...
आज का कार्टून BY मंसूर नकवी...
कुछ अहम खबरें हेडलाइन में..
खबर लेकिन हटके...
असम में 300 शराबी पुलिसकर्मियों को VRS, पूरा वेतन मिलेगा, खाली पदों पर नई भर्तियां होंगी
असम की सरकार शराब पीने के आदी 300 पुलिसकर्मियों को स्वैच्छिक सेवानिवृत्ति योजना (VRS) का विकल्प देने जा रही है। CM हिमंत बिस्वा सरमा ने कहा कि इन पुलिसकर्मियों को शराब की लत है। इस वजह से वे अपनी ड्यूटी पूरी ईमानदारी से नहीं कर पाते हैं। शराब पीने की वजह से उनका शरीर भी कमजोर हो गया है। लोगों ने इन पुलिसकर्मियों के खिलाफ गंभीर शिकायतें भी की हैं।
मुख्यमंत्री ने बताया कि पुलिस विभाग में 300 अधिकारी और कर्मचारी शराब पीने के आदी हैं। ऐसे कर्मचारियों को पहले से ही VRS देने का नियम है, लेकिन इसे कभी लागू नहीं किया गया। इस तरह VRS देने का चलन अन्य जगहों पर भी है, लेकिन असम में ऐसा पहली बार हो रहा है। इन पुलिसकर्मियों को पूरा वेतन मिलता रहेगा। वहीं, रिटायरमेंट के बाद खाली पदों पर 300 नई भर्तियां की जाएंगी। पढ़ें पूरी खबर...
खबरें जो सबसे ज्यादा पढ़ी गईं...
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...